Lothar Matthäus

Lothar Herbert Matthaus  – nemis futbolchisi, himoyachisi va yarim himoyachisi. Germaniya terma jamoasida oʻynagan, terma jamoada oʻtkazilgan oʻyinlar soni boʻyicha rekordchi (150). 1990-yilda Germaniya va Yevropaning eng yaxshi futbolchisi boʻldi. Oradan bir yil oʻtib jahonning eng yaxshi futbolchisi deb topildi. Futbolchilik faoliyatini yakunlagach, murabbiylik bilan shugʻullanadi. Hozirda Germaniyaning „Sky Sport“ telekanalida ekspert boʻlib ishlaydi.

Lothar Matthaus 5 ta jahon chempionatlarida (1982, 1986, 1990, 1994, 1998) Antonio Carbajal, Gianluigi Buffon va Rafael Márquez bilan birga qatnashgan toʻrt nafar futbolchidan biri. Jahon chempionatining finalida oʻtkazilgan oʻyinlar soni boʻyicha ham rekordchi hisoblanadi (25 ta oʻyin).

 Faoliyati 
 Futbolchi sifatida 
Matthaus 1961-yil 21-mart Bavariyaning Erlangen shahrida tugʻilgan. Faoliyatining boshida libero pozitsiyasiga oʻtishdan oldin yarim himoyachi sifatida oʻynagan.
Beshta jahon chempionatida (1982, 1986, 1990, 1994, 1998) qatnashgan boshqa futbolchilardan koʻra jahon chempionatlarining final qismida koʻproq oʻtkazilgan oʻyinlar soni boʻyicha rekordchi (25 oʻyin). U milliy terma jamoa safida 150 ta oʻyin oʻtkazgan. 1980-yilgi Yevropa chempionatida gʻolib chiqdi. Shuningdek 1984, 1988 va 2000-yilgi chempionatlarda qatnashdi. Yevropa chempionatlarining final qismidagi oʻyinlarning birinchi va oxirgi ishtiroki orasida 20 yil vaqt oʻtgan tarixdagi yagona futbolchi boʻldi. Matthaus Pele tomonidan tuzilgan FIFA 100 125 ta eng zoʻr futbolchi roʻyxatiga kiritilgan.

Uning professional faoliyati 1979-yilda „Borussiya“ klubida boshlangan va 1984-yilgacha davom etgan. Matteus shuningdek Bavariya (1984-1988 va 1992-2000), Inter (1988-1992, 1989-yilda Italiya chempionligini qoʻlga kiritgan) va 2000-yilda „MetroStars“da oʻynagan.

 Murabbiy sifatida 
2010-yil 21-sentyabrda Bolgariya terma jamoasi bosh murabbiyi etib tayinlandi. Shartnoma „1+2“ sxemasi boʻyicha imzolandi. 2011-yil 19-sentyabrda u ketma-ket ikkita 1:6 hisobdagi magʻlubiyatdan soʻng isteʼfoga chiqarildi.

 Shaxsiy hayoti 
Matthaus besh marta turmush qurgan va ulardan toʻrt farzandi bor: qizlari Elise (1986-yilda tugʻilgan) va Viola (1988-yilda tugʻilgan), oʻgʻillari Loris (1992-yilda tugʻilgan) va Milan (2014-yilda tugʻilgan). Hozirda goh Germaniyada, goh Vengriyada yashaydi.

 Yutuqlari 

 Futbolchi sifatida 
"Bavariya"
 Germaniya chempioni – 1985, 1986, 1987, 1994, 1997, 1999, 2000
 Germaniya kubogi sohibi – 1986, 1998, 2000
 UEFA kubogi sohibi – 1996
 Germaniya Superkubogi sohibi – 1987
 Germaniya Ligasi kubogi sohibi – 1997, 1998, 1999

"Inter"
 Italiya chempioni – 1989
 Italiya Superkubogi sohibi – 1989
 UEFA kubogi sohibi – 1991

Germaniya terma jamoasi

 Jahon chempioni – 1990
 Yevropa chempioni – 1980

 Murabbiy sifatida 
"Partizan"

 Serbiya va Chernogoriya chempioni – 2003

 Shaxsiy mukofotlar 
 Oltin toʻp (France Football) sohibi – 1990
 World Soccer jurnali talqini boʻyicha eng yaxshi futbolchi – 1990
 Onze Mondial talqini boʻyicha Yevropaning eng yaxshi futbolchisi – 1990
 FIFA talqini boʻyicha eng yaxshi futbolchisi – 1991
 Germaniyada yilning eng yaxshi futbolchisi – 1990, 1999
 UEFA maʼlumotlariga koʻra Yevropa chempionati natijalariga koʻra ramziy terma jamoaga kiritilgan – 1988
 Jahon chempionatining ramziy terma jamoasiga kiritilgan – 1990
 Jahon kubogi „Kumush toʻp“ sohibi – 1990
 IFFHS talqini boʻyicha yilning eng yaxshi futbolchisi – 1990
 „Inter“ klubining Shon-sharaf zaliga kiritilgan
 FIFA 100 roʻyxatiga kiritilgan
 Golden Foot – 2012 („Futbol afsonalari“ nominatsiyasida)

 

 
 Rasmiy sayt )

Turkum:FIFA 100
Turkum:Germaniyalik erkak futbolchilar
Turkum:Yashayotgan insonlar
Turkum:1961-yilda tugʻilganlar
Turkum:21-martda tugʻilganlar
Turkum:Erkak futbolchilar
Turkum:Oltin toʻp sohiblari